
kiskőrös város Önkormányzata

6200 kiskőrös, petőfi tér 1.

Telefon:  78/311-122

Telefax:  78/312-160



Iktatószám: 973-40/2009.




Szöveges beszámoló
2008.
1. Az önkormányzati feladatellátás általános értékelése, külön kiemelve a többcélú kistérségi társulások keretében végzett közszolgáltatások szakmai és gazdálkodási eredményeit
Kiskőrös Város Képviselő-testülete a 2008. évi költségvetését a 2/2008. (II.21.) önk. rendeletében alkotta meg, amely az év közbeni rendeletmódosításokkal biztosította és rögzítette az önkormányzat és intézményei gazdálkodásának éves kereteit.

A 2008-as évben az önkormányzati feladatellátásban nem történt jelentős változás.

A nevelési-oktatási terület intézményeit (óvodák, 2 általános iskola és 2 középiskola) a Képviselő-testület az alapfokú művészetoktatás kivételével 2007. augusztus 1. napjával kistérségi szintre adta át ami mintegy 74 mFt többletfinanszírozást jelentett 2008-ban. Ám a települési önkormányzatok jövedelemdifferenciálódásának mérséklésére az önkormányzatnak nyújtott állami támogatás összege csökkent a térségi feladatellátásban résztvevők/ellátottak száma változásának megfelelően.

A Városnak jelenleg 7 részben önállóan gazdálkodó költségvetési intézménye van, ezek gazdálkodással összefüggő munkáját 2007. augusztusától a Polgármesteri Hivatal látja el.
A kiadások csökkentése érdekében Kiskőrös Város Képviselő-testülete a 16/2008. (II.27.) határozatával megszűntetett az Egészségügyi Szolgálatnál három teljes munkaidős (heti 40 órás) álláshelyet. Ennek megfelelően az Intézmény 16,3 fős jóváhagyott létszámkerete 2008. április 1. napjától 13,3 főre csökkent. Kiskőrös Város Képviselő-testülete a 143/2008. (XII.18.) határozatával megszűntetett a Humán Szolgáltató Központnál 2 fő teljes (heti 40 órás), és egy fő részmunkaidős (heti 10 órás) álláshelyet. 
A Polgármesteri Hivatal 5 dolgozója 2008. évi előrehozott öregségi nyugdíjjogosultsága miatt megkezdte felmentését. 
2. A bevételi források és azok teljesítése, kiemelve a helyi adókból, illetve az államháztartás más alrendszereiből, továbbá az EU-ból származó bevételeket
Összes teljesített bevétel: 1.941.988 eFt.
A bevételek 24,27 %-a sajátos bevételek között tervezett helyi adóbevétel, ahol túlteljesítés tapasztalható összesen: 106.559 eFt; iparűzési adónál: 105.306 eFt, magánszemélyek kommunális adójánál: 1.122 eFt és az idegenforgalmi adónál: 131 eFt.
A jelentős összegű tervezett összeghez viszonyított túlteljesülés okai az iparűzési adónál: 

a) A tervezés kiinduló pontja az előző évi befizetett adó, ami tavaly kb. 50 mFt-tal kevesebb volt a tervezettnek.
b) A 2007. évi kieső összeg azonban 2008. év első negyedévében befizetésre került – ez már a 2008. évi bevételünket növeli.
c) 2008. évben közel 50 mFt-tal több adó lett megállapítva a bevallások alapján – néhány, nagyobb vállalkozás nagyobb adóalapot jelentett, és kismértékben bővült az adóalanyok köre. 
Bevételeink mintegy 35%-a költségvetési támogatás. Több sikeres pályázat nyújtottunk be pl.: létszámcsökkentéshez; prémiumévek programmal kapcsolatos kiadásokhoz; előrehozott öregségi nyugdíjjogosultság feltételeivel rendelkező, helyi önkormányzatoknál alkalmazott köztisztviselők felmentéséhez kapcsolódó kifizetésekhez.

„A működésképtelen helyi önkormányzatok egyéb támogatása” jogcímen az Önkormányzati Minisztérium 3.500 eFt vissza nem térítendő támogatást biztosított.

Az Oktatási Minisztérium Alapkezelő Igazgatóságától az Információs társadalom és tudásalapú gazdaság fejlesztése, az Európai Integrációs célkitűzések megvalósítása címen meghirdetett pályázaton 280 eFt-ot nyertünk, amelyből számítógép-vásárlás valósult meg.

Az Önkormányzati Minisztériumtól 500 eFt támogatást nyertünk Tárt Kapus Létesítmények Program keretében 
Az elmúlt évben az Önkormányzat a fent említett célok megvalósítása érdekében több pályázatot is benyújtott, amelyek közül már elnyertek is vannak. A Dél-Alföldi Regionális Operatív Program keretében a Polgármesteri Hivatal akadálymentesítése 2009. első negyedévben fog megvalósulni. A beruházás összköltsége közel 20 mFt.

Az Államreform Operatív Program keretében a Polgármesteri hivatal szervezetfejlesztéséhez közel 14 mFt támogatást nyert az Önkormányzat.

3. A kiadások alakulása (folyó működési és fejlesztési kiadások, a fejlesztési kiadások megbontva EU és hazai forrásokból, ez utóbbiból kiemelten címzett és céltámogatással megvalósuló beruházásokra)
Összes teljesített kiadás: 1.847.885 eFt, ebből működési 1.748.432 eFt, fejlesztési 99.453 eFt.

A működési kiadások 47%-a személyi jellegű juttatások és ezekhez kapcsolódó munkaadót terhelő járulékok, 22%-a támogatásértékű kiadások, amelyek az önkormányzati feladatokból kistérségi feladatellátásba történő átadás következményeként jelentkeztek.

2008-ban a Kiskőrös Városért Alapítványt 350 eFt-tal, a Kiskőrös Mentő Alapítványt 50 eFt-tal és a Magyarországi Baptista Egyház Filadelfia Alapítvány nyári gyermekek napközi táborát 30 eFt-tal  támogattuk.

Az egyik legfontosabb feladatunk a közfeladatok ellátásához szükséges önkormányzati törzsvagyon állagának megóvása, felújítása, esetleges bővítése. Ehhez kapcsolódóan a két legnagyobb projekt a 2008. évben a térségi tanuszoda és a Petőfi Iskola tornatermének építése volt. Mindkét megvalósításra kidolgozott új konstrukció a PPP, amely részben állami hozzájárulással valósul meg. A Petőfi Iskola tornaterme elkészült és 2009. január 1. óta a közcélú használata megkezdődött. 
Területi kiegyenlítést szolgáló önkormányzati fejlesztések támogatásából 8.500 eFt teljesült utcák burkolatának javítására, felületi zárásra. CEDA támogatásból valósult meg a Polgármesteri Hivatal emeleti mosdó és WC átalakítása.

Központosított állami támogatásból 3.936 eFt-ot az alapfokú művészetoktatási intézmény fejlesztésére, 356 eFt-ot ugyanezen intézmény informatikai és szakmai fejlesztésére fordítottunk.

A Polgármesteri Hivatal informatikai ellátottságának technikai és szoftver részének fejlesztésére 2.398 eFt-ot fordítottunk 2008-ban.

A Petőfi Szülőház és Emlékmúzeum a Tájházak a közösségért  pályázattal 1.530 e Ft-ot nyert, amelyből 1.139 e Ft-ot fejlesztésre használt fel: udvari sütőkemence készítésére és nyitott  favázas szín átépítésére; projektor és digitális fényképezőgép beszerzésére.
Az alábbi rendkívüli események, amelyek tervezése az év elején nem történt:

Ravatalozó technikai, gépészeti eszközei bővítésére 1.476 eFt-ot fordítottunk.

Városi Sportcsarnok felújítására 17.140 eFt fedezetet képeztünk, ebből 3.484 eFt teljesült.

4. Vis maior feladatok
Vis maior feladatokra sem bevételt, sem kiadást nem terveztünk, teljesítés sem történt.
5. Pénzmaradványok változásának tartalma és okai
Záró pénzeszközünk a kötvénykibocsátás következtében tízszeresére nőtt az előző évhez képest: 897.003 eFt, amelyet korrigálnak az egyéb aktív, passzív pénzügyi elszámolások egyenlegei. Rendezésre kerültek a függő számlák, illetve 2008-ban több, nem az önkormányzatot megillető bevétel folyt be, amelyeket továbbutaltunk. Ezen tételek csökkentik 12.791 eFt-tal a záró pénzeszközeinket.
Költségvetési kiutalási igényünk keletkezett a 2008. december 31-i iparűzési adóalap csökkenése miatt.

6. Értékpapír- és hitelműveletek alakulása, a hitel-állomány változásának tartalma, okai
A Képviselő-testület a 40/2008. (IV.23.) határozatával egyetértett a legfeljebb 250.000.000,- Ft összegű, egy év időtartamú, folyószámla hitelkeret-kérelem előterjesztésével az OTP Bank Rt. Dél-Alföldi Régiójához. A folyószámla-hitel visszatérítésére a bankszámlákra történő mindenkori befizetések nyújtanak fedezetet, a folyószámla-hitel kamatainak és lejáratkori egyenlegének visszafizetésére mindenkori költségvetésében a szükséges fedezetet biztosítja.
A sajátos bevételek évvégi nagyösszegű teljesítésének köszönhetően a hitel-keret 2008. december 31-i igénybevétele 16.219 eFt, amely rövid lejáratú.

A Képviselő-testület a 76/2008. (VII.07.) határozatával felhatalmazta a polgármestert, hogy az Önkormányzat 2007. évi zárszámadásáról szóló 6/2008. (IV.24.) önkormányzati rendelet 4. §-a alapján legfeljebb 253.000.000,- forint összegű hitel felvételéhez szükséges közbeszerzési eljárást írjon ki és a szükséges tárgyalásokat az eljárás keretén belül folytassa le. Az eljárás 2008. december 31-ig nem zárult le.
Az Önkormányzat a 122/2008. (X.15.) határozat alapján elfogadta a Raiffeisen Bank ajánlatát a 800 mFt/3.018e EURO névértékű, 20 éves futamidejű, deviza alapú kötvényt bocsátott ki fejlesztési feladatainak finanszírozásához. A forinttal történő átváltással (268 HUF/EUR árfolyamon) 808.824 eFt áll rendelkezésre a Város felhalmozási kiadásaihoz.

7. A vagyon alakulása

Befektetett eszközeink értékében csökkenés tapasztalható, amely a 10mFt-os ingatlan, jármű értékesítésnek; az 55 mFt-ot meghaladó selejtezésnek; az 130 mFt-os elszámolt terv szerinti értékcsökkenésnek; a 6 mFt-os terven felüli értékcsökkenésnek a következménye.
A vagyonkezelésbe adott eszközök bruttó értéke jelentősen nőtt, hiszen 2008. január 1-től a Víziközmű vagyonát - közel 342 mFt – átadtuk a Kőrösvíz Kft-nek.

Adósokkal szembeni követeléseink nőttek 2007-es évihez képest 8,6%-kal, ezek a helyi adóbevételek és azokhoz kapcsolódó pótlékok, bírságok.

2008. december 31-i kötelezettségek áruszállításból és szolgáltatásból 41%-a a 2007. évinek.

A 2008. évről szóló beszámoló összeállítása során megállapítottuk, hogy a Kiskunhalasi Semmelweis Kórház Kht. részére (6400 Kiskunhalas, Dr. Monszpart L. u. 1.) pályázat útján vagyonkezelésbe adott ingatlan és ingó eszközök számviteli nyilvántartásba vételénél 2007. évre vonatkozóan az eszközök piaci értékelése során az értékhelyesbítés elszámolása hibásan történt.

A hibahatás bemutatása (ezer Ft):

Mérlegsor

15.
Tárgyi eszközök értékhelyesbítése
-131 467

66.
Értékelési tartalék:

-131 467

Összesen:

-262 934

Az ellenőrzött költségvetési év mérlegfőösszegének 2 százalékát, illetve ha a mérlegfőösszeg 2 százaléka meghaladja a 100 millió forintot, akkor a 100 millió forint: min. 100 000 ezer Ft
A hiba megállapításának évét megelőző költségvetési év könyvviteli  mérlegében kimutatott saját tőke és tartalékok együttes értékének 10 százaléka

2007: 7 453 422*0,1=745 342,2 ezer Ft
2006: 6 052 167*0.1=605 216,7 ezer Ft

A hiba az Önkormányzat számviteli politikája szerint jelentős összegű, azonban nem éri el a megbízható és valós képet lényegesen befolyásoló hiba összegét.
Gazdasági társaságok, ahol 25%-os tulajdoni hányadot meghaladó részesedéssel bír az önkormányzat:

Minősített többségi befolyás:       Kőröskom Kft.
         100%-os,

Többségi befolyás:                       Kőrösbusz Kft. f.a.          51%-os,
Jelentős befolyás:                         Kőrösvíz Kft. 
           43%-os részesedés.
Az önkormányzat a 2008. évi zárszámadására vonatkozóan a helyi önkormányzatokról szóló 1990. évi LXV. törvény 92/A. §-a alapján könyvvizsgálatra kötelezett. Ezen feladat ellátására Kiskőrös Város Képviselő-testülete a 92/2008. (VII.11.) határozatával 5 évre a Law On Conto Könyvvizsgáló Zrt- t bízta meg. A 2008. év I-III. negyedéveire 699.840 Ft-ot fizettünk a könyvvizsgálatért.

Kiskőrös, 2009. március 17.

Domonyi László



Dr. Szentendrei István

   polgármester


               címzetes főjegyző

